钦定古今图书集成/明伦汇编/氏族典/第098卷 > 《郑樵通志》 > 涂膺
## 钦定古今图书集成/明伦汇编/氏族典/第098卷 > 《郑樵通志》 > 涂膺

按《诏安县志》：“膺，三都人。为人慷慨好义，沉深有谋。正
统己巳，沙寇作乱，膺图指方略，与众约誓，协心固守。
既而山贼为云梯攻城，膺严号令，昼夜防御，镕铸铁
汁，矢石交下，贼退。明日海贼至，御亦如之。膺又密遣
强徒，夜入贼营，杀其首。贼自相怨，遁去。”